Տիլզիտ թատրոն

«Տիլզիտ թատրոն» (ռուս.՝ Тильзи́т-теа́тр), Ռուսաստանի Կալինինգրադի մարզի Սովետսկ քաղաքի Կալինինգրադի մարզային պատանի հանդիսատեսի «Մոլոդյոժնի» թատրոնի ֆիրմային անվանումը։ Թատրոնի ֆիրմային անվանումը գալիս է Սովետսկ քաղաքի պատմական գերմանական Տիլզիտ (գերմ.՝ Tilsit) անունից, որը կիրառվել է մինչև 1946 թվականը. անունը ստացել է 8-րդ դարում Պրուսիայի հողերում Տևտոնական օրդենի արշավների ժամանակ։ Թատրոնը գտնվում է հին, հատուկ կառուցված շենքում։ Ունի 250 նստատեղ՝ երեք հարկաշարքերում։ Պատմություն Գերմանական ժամանակաշրջան Թատրոնն առաջին անգամ բացվել է 1893 թվականին, թեև շրջիկ խմբերը նախկինում հանդես են եկել Տիլզիտի անբավարար տարածքներում։ Թատրոնի բեմում առաջին ելույթը եղել է Գյոթեի «Էգմոնտ» դրաման։ Թատրոնի առաջին տնօրենն է եղել Էմիլ Հանեմանը։ Թատրոնի հին շենքը զգալիորեն վերակառուցվել է 1903 թվականին, հանդիսատեսի սրահը զգալիորեն ընդլայնվել է։ Իսկ 1908 թվականին թատրոնը ղեկավարել է Ֆրանչեսկո Սիոլին։ 1936 թվականին թատրոնի շենքը հերթական անգամ վերակառուցվել է և կոչվել «Սահմանների թատրոն»։ Երկրորդ համաշխարհային պատերազմի սկսվելուն պես հետո թատրոնը փակվել է։ Խորհրդային ժամանակաշրջան 1956 թվականի նոյեմբերի 7-ին «Հավերժական աղբյուր» ներկայացմամբ Սովետսկում բացվել է քաղաքի դրամատիկական թատրոնը։ Թատրոնի վերածննդի ռահվիրաներից է եղել Ալեքսանդր Բրոդեցկին, որը ղեկավարել է թատրոնը շուրջ 10 տարի։ Սկզբում թատրոնը չուներ իր սեփական թատերախումբը, սակայն շուտով եկվոր դերասանների հետ միասին թատրոնի բեմում սկսեցին հանդես գալ տեղացի դերասանները։ 1966 թվականին թատրոնի գլխավոր տնօրեն է դարձել Բորիս Գրիգորևիչ Կոդոկոլովիչը։ Ռուսական ժամանակաշրջան 1989 թվականը թատրոնի համար եղել է շրջադարձային։ Թատրոնը ձեռք է բերել «Երիտասարդական» կարգավիճակ և իրավունք է ստացել ունենալու «Տիլզիտ թատրոն» գովազդային անվանումը։ Թատերախմբի կազմը թարմացվել է, ղեկավարությունը փոխվել է։ 1991 թվականին թատրոնը ղեկավարել է Շուկինսկու ուսումնարանի շրջանավարտ Եվգենի Մարչելին, որը ստեղծել է «Տիլզիտ թատրոնի» նոր ստեղծագործական կերպարը։ Ռեժիսորի գործունեության տարիներին թատրոնը մասնակցել է ավելի քան 20 միջազգային փառատոների Ռուսաստանում և արտերկրում`Իտալիայում, Գերմանիայում, Լիտվայում, Շվեդիայում և այլուր։ 2014 թվականի փետրվարից «Տիլզիտ թատրոնը» բացվել է ևս մեկ վերակառուցումից հետո, որը տևել է երկուսուկես տարի։ Կալինինգրադի շրջանում «Տիլզիտ թատրոնի» տարածքը համարվում է ամենահեղինակավոր, տեխնոլոգիապես հագեցած և գրավիչ վայրը զբոսաշրջիկների համար։ 2017 թվականի մարտին թատրոնը ղեկավարել է ռեժիսոր Արտյոմ Տերյոխինը։ Թատրոնի շենք Պատմական շենք Թատրոնը բացվել է 1893 թվականին հատուկ հարմարեցված շենքում։ Այս շենքը համեմատաբար փոքր տարողունակություն է ունեցել և զգալիորեն վերակառուցվել է 1903 թվականին։ Դահլիճը ընդարձակվել է, բեմի դիմաց կառուցվել է նվագախմբի փոսը։ Բեմը նույնպես ընդարձակվել է։ Թատրոնը վերակառուցվել է բարոկկո ոճով։ 1936 թվականի վերակառուցումն իրականացվել է նացիստական գաղափարախոսության տեսանկյունից, շենքի ներսում գտնվող դեկորային շատ տարրեր հանվել են, և շենքն ամբողջովին վերակառուցվել է դրսից։ Շենքը ստացել է ավելի լուրջ տեսք, հանվել են Շիլլերի և Գյոթեի քանդակները։ Ներկայիս շենք Թատրոնի ժամանակակից շենքն ունի 250 նստատեղ։ Ըստ չափերի և բնութագրի՝ թատրոնը դասվում է կամերային թատրոնների շարքին։ Բեմի տարածքը կազմում է 120 քմ (բեմի խորությունը նախաբեմով 12 մետր է, լայնությունը`10 մետր, նախաբեմի խորությունը՝ 2 մետր), կան դիմահարդարման 5 սենյակներ և 1 սենյակ փորձերի համար։ Թատրոնի ադմինիստրացիա 2015 թվականի հունվարի 15-ի դրությամբ թատրոնն ունեցել է հետևյալ հաստիքացուցակը՝ Գործադիր տնօրեն՝ Կուլիևա Աննա Պյատրովնա Գլխավոր ռեժիսոր՝ Արտյոմ Վլադիմիրովիչ Տերյոխին Տնօրենի տեղակալ՝ Բորիսով Արտյոմ Սերգեևիչ Թատերախմբի ղեկավար՝ Տատյանա Դմիտրիևնա Զուբորենկո Հնչյունային ռեժիսոր՝ Մարինա Ժոզեֆովնա Գրաբովենկո Լուսային նկարիչ՝ Ալեքսանդր Վլադիմիրովիչ Դոլժնիկով Բեմադրական մասի ղեկավար՝ Դմիտրի Ալեքսանդրովիչ Իոնով Գրական բաժնի ղեկավա՝ Վիկտորյա Յուրևնա Շմակովա Դիմահարդար՝ Լյուդմիլա Պետրովնա Ժարինովա Գլխավոր հաշվապահ՝ Վերա Անդրեևնա Դանիլովա Ադմինիստրատոր՝ Ելենա Վալենտինովնա Միտյաևա Դիզայներ-դեկորատոր՝ Ալինա Միխայլովնա Բալկովա Թատերախումբ Ծանոթագրություններ